வழங்குபவர் டேவிட் அட்டன்பரோ
எந்த காலத்திலும் ஆச்சரியத்தை உண்டாக்கக்கூடிய, அதே சமயம் பிரபலமான ஒரு விலங்கு
இருந்துள்ளது என்றால் அது நிச்சயமாக டைனோசர் தான்.
டிரைனோசரஸ் ரெக்ஸ்.
நம் அனைவரிடத்திலும் கற்பனையைக் கிளரும் ஒரு விலங்கு அது.
அது எந்த மாதிரி விலங்காக இருந்தது?
பார்க்க எப்படி இருந்தது? எப்படி வாழ்ந்தது?
இப்போது, விஞ்ஞான ஆய்வுகள் இதற்கெல்லாம் விடையளிக்கிறது.
இது டி. ரெக்ஸ்சைப் பற்றியது மட்டும் இல்லை,
அதன் கூடவே வாழ்ந்த மற்ற விலங்கினங்களைப் பற்றியதும் தான்.
மேலும் இப்போது வந்துள்ள இமேஜிங் தொழில் நுட்பம் அவற்றையெல்லாம் உயிர் பெற்று எழச்செய்கிறது.
பூமி கிரகம், 66 மில்லியன் வருடங்களுக்கு முன்.
இராட்சஸ பறவைகளால் வானமெல்லாம் நிறைந்திருந்தது.
கடல்களிலோ, பூதாகாரமான ஊர்வனங்கள் ஆழத்தை ரோந்து சுற்றி வந்தவண்ணம் இருந்தன.
மற்றும் நிலத்திலோ, அனைத்து வகையான டைனோசர்களும்,
உயிர் வாழ போராட்டத்தைச் சந்திக்கின்றன.
டைனோசர்களால் ஆக்கிரமிக்கப்பட்ட உலக்கதைப் பற்றி இப்போது நமக்கு பல தகவல்களும் கிடைத்துள்ளன.
இது அவற்றின் கதை தான்.
பாலைவனங்கள்
தென் அமெரிக்காவின் மேற்குப்பகுதி
வரலாற்றிற்கு முந்தைய கிரகத்தில் இது மிகவும் நடமாட்டமேயில்லாத பகுதியாக இருந்தது.
சில விலங்குகள் மட்டுமே இங்கு துணிந்து வருகின்றன,
அப்படியிருந்தும், பூமியின் மிக ஆச்சரியமான குழுமத்திற்கு அதுவே உகந்த இடமாயிற்று.
டிரெட்நோட்டஸ்.
டைட்டானோசர்ஸ். எண்பத்தைந்து அடி நீளமும், 40 டன் எடையும் கொண்டது.
இவை எல்லாமே ஆண் விலங்குகள்,
இரைகள் ஏராளமாக கிடைக்கும் காட்டின் செழுமையிலிருந்து அவை வெகு தூரம் வந்துள்ளன.
இனச்சேர்க்கைக்கு அவற்றிற்கு தகுந்த பெண் விலங்கைத் தேடுவது: அதவே அவை இங்கு வந்திருப்பதன் நோக்கம்.
அந்த ஆண் விலங்குகளின் வலிமையும், இனச்சேர்க்கைக்கு பொருத்தமான அவற்றின் குணங்களையும் அளவிட,
கூட்டம் கூட்டமாக வந்து, இளம் பெண் விலங்குகள் அங்கே குழுமுகின்றன,
கனமேயில்லாத காற்று-நிறைந்த எலும்புகள்
டைட்டானோசர்களின் வெகு நீளமான கழுத்துப் பகுதியை வலுவாக்குகின்றன.
அதன் கழுத்து எலும்புகளோடு இணைக்கப்பட்டுள்ள, அடுத்தடுத்து உள்ள துருத்திகள்,
அதன் கழுத்தைச் சுற்றி விரிவடைகின்றன.
அதிக கவர்ச்சியையுடைய ஆண் விலங்குகளே அதிக பெண் விலங்குகளின் கவனத்தை ஈர்க்கக்கூடியை.
இரண்டு வாரங்களாக, இந்த புழுதியினால் மூடப்பட்டு
வெள்ளையாக காட்சி தரும் காளை தான், ஆதிக்கம் செலுத்தி வருகிறது.
அந்தக் காளை 50 டன் எடையுடையது.
அதன் மகத்தான ஜோடனை, அது வரையில்,
எதிரிகளை அச்சுறுத்தியுள்ளது.
ஆனால் இந்த புதிய காளையின் வரவு...
...அதை சவாலாக கருதவில்லை.
பருமனான உடலைத் தூக்குவது அதிக களைப்பை ஏற்படுத்தக்கூடும்.
எவ்வளவு தூரம் தாக்குப்பிடிக்கும் என்பது தான் சவால்.
போராட்டம் இன்னும் தீவிரமாகும்போது, ஒரு விலங்கு மற்றதை, கட்டைவிரல்களில் உள்ள
கத்தி போன்ற கூர்மையான நகங்களால் குத்தியும், பற்களைக் கொண்டு கடித்தும்,
காயப்படுத்த முயற்சிக்கிறது.
இறுதியில், சற்று நேரத்திற்கு பின்...
அது தோற்று விழுந்துவிடும்.
இப்போது, வயதான காளையின் ஆதிக்கம் முடிந்துவிட்டது.
இளம் வெற்றியாளர், தனக்கான நேரத்தில் நடுநாயகமாக வளிங்குகிறது.
சில டைட்டானோசர்களுக்கு தோல்வியின் பாதிப்பு அதிகமாக இருக்கிறது.
சில விலங்குகள், பாலைவனத்தில் நிலவும் கடும் தட்ட வெப்ப நிலைக்கேற்ப தங்களை மாற்றியிருந்தாலும்
அங்கு உயிர்-பிழைப்பது என்பது மிக கடினம்தான்.
குறிப்பாக இங்கே ஆசியாவில்,
கோடைகாலத்தின் உச்சியில்,
வெப்பம் 60 டிகிரீ செல்சியஸுக்கும் மேலே போவதால்...
தண்ணீர் கிடைத்த மாத்திரதத்திலே ஆவியாகி வடும்.
கொடூரமாக இருக்கும் ஊர்வனங்களும் இங்கு உண்டு.
ஆனால் இந்த குட்டி ஓணான் வெறும் சில அங்குல நீளம் தான் உள்ளது.
இங்கே, உணவு கிடைப்பது சுலபம் இல்லை.
இந்த மகத்தான சடலம் நல்ல உணவை அளிக்கலாம்.
இது இறந்துபோன ஒரு சொரோபாடு.
இது பல விலங்குகளுக்கும் விருந்தாகக் கூடும்.
ஆனால், ஏனோ, எல்லாம் அமைதியாக உள்ளன.
டார்போசாரஸ்...
பாலைவனத்தில், டி. ரெக்ஸுக்கு சமானமானது.
மற்ற விலங்குகளை எல்லாம் அவை விரட்டிவிடுகின்றன.
ஆனால் ஓணானுக்கு இது ஒரு பெரிய சந்தர்ப்பமாக இருக்கலாம்.
சடலத்தைவிட ஈக்கள் விரும்பும் ஒன்று உள்ளது...
அந்த சடலத்தை உண்டுவிட்டு உறங்கிக் கொண்டிருக்கும் டார்போசார் தான் அது.
தைரியமாக இருக்க வேண்டிய வேளை இது.
ஒரு வெலாசிராப்டர்.
இப்போது ஜாக்கிரதையாக இருக்க வேண்டும்.
ஏனென்றால் வெலாசிராப்டர்கள் பெரும்பாலும் கூட்டமாக வேட்டையாடும்.
டார்போசாரஸ் மேலே கடந்து செல்கின்றன.
இப்போது டெரோசர்கள் கீழே இறங்கி வந்து...
தங்களுக்கான பங்கை எடுத்துக் கொள்ளலாம்.
ஆனால் அந்த சிறிய ஓணான் தனக்குக் கிடைத்த வாய்ப்பை தவற விட்டது.
பாலைனத்தில் கிடைக்கும் அரிய வாய்ப்புகளைப் பயன்படுத்திக் கொள்வது தான் உயிர் வாழ உதவும்,
அதை சில டைனோசர்கள் மிக திறம்படவே செய்கின்றன.
மோனோநைக்கஸ், பாலைவனத்தில் பிழைப்பில் கைதேர்ந்த விலங்கு.
பல பாலைவன விலங்குகளைப் போல,
இந்த பெண் விலங்கு, தனக்கான பெரும் வட்டாரத்தை சுற்றி வந்தால் தான் அதற்கு இரை கிடைக்கும்.
கால்களில் எதுவும் இல்லாமல் இருப்பது, அவற்றை குளிர்ச்சியாக வைக்க உதவுகின்றன.
அதன் உடம்பில் உள்ள சிறகுகள், அதை சூரிய வெப்பத்திலிருந்து காப்பாற்றுகின்றன,
அதோடு ்அதற்கு இன்னொரு அதிநுட்பமான உணர்வையும் கொடுக்குறது.
அவை முக வட்டங்களாக அமைந்து, மிகவும் மெல்லிய ஒலிகளையும் உணர உதவுகின்றன.
இது போன்ற அதிகநுட்பமுள்ள கேட்கும் திறன்
காலி கட்டையினுள்ளே என்ன உள்ளதென்று ஒரு வரைப்படத்தை உருவாக்க உதவுகிறது.
இந்த வேட்டை விலங்கு, தனக்கு பிரசிதிப்பெற்ற ஆயுதத்தை பயன்படுத்துகிறது.
மோனோநைக்கஸ், ஒற்றை இராட்சத நகம்.
ஒரு கரையான் புத்தை திறப்பதற்கு அதுவே போதும்.
மேலும் அதற்கு, இன்னும் ஒரு விசேஷ கருவியும் கைவசம் உள்ளது.
அதன் தலையின் இரண்டு மடங்கு நீளம் உள்ள, வளைக்கக்கூடிய ஒரு நாக்கு உள்ளது.
அது ஒரு நல்ல புரதச்சத்து அடங்கிய உணவு,
இந்த கரையான் பூச்சிகள் மட்டும் இருந்தால், தொந்தரவு இல்லாம் இருக்கும்.
கைதேர்ந்த விலங்குகளான மோனோநைக்கஸ்கள் இந்த வறண்ட பாலைவனத்தில் செழிக்கின்றன.
எனினும் இது போன்ற சூழல்கள் எப்போதுமே நீடிப்பதில்லை.
மிக அரிதாக,
மேலெழும்பும் வெப்பக் காற்றுடன், குளிர்ந்த மலைக் காற்று கலக்கிறது.
அது பாலைவனத்தில் புயலை உருவாக்கி, வரவேற்பு மழையை கொண்டு வருகிறது.
இதற்கு முன் நிலம் இப்படி நனைந்து பார்த்திருக்க முடியாது.
மேலும் மழை, எதிர்பாராத வகைகளில் இந்த நிலப்பரப்பை மாற்றிவிடுகிறது.
வெகு நாட்களாக புதைந்து கிடந்த விதைகள் உயிர் பெற்று முளைக்கின்றன.
சில நாட்களுக்குள்ளேயே அந்த வரண்ட நிலபரப்பை பசுமையாக மாற்றிவிடுகிறது.
தாவரங்கள் முளைத்து வரும்போது, உணவு தாராளமாக கிடைக்கும்,
அதை எப்படி பிடிப்பது என்று மட்டும் தெரிந்தால் போதும்.
எனான்டியோரின்தைன்ஸ், ஒரு பூர்வீக வகையான பறவை.
ஆனால் அவை சமாளிக்க முடியாத அளவு பெரியவை.
இது போன்ற வித்தியாசமான, அறிமுகமில்லாத உலகத்திற்கு ஏற்றபடி மாறுவது கடனம்.
அடடா, பாவமே.
இறுதியாக, அதற்கு ஏதோ கிடைத்துவிட்டது.
ஆனால் இந்த புதிய சவால்கள் எல்லாம் சிறிது காலத்திற்கு மட்டுமே நீடிக்கும்.
பாலைவனத்தில் ஒன்று மட்டும் நிச்சயம்:
சுட்டெரிக்கும் வெப்பமும், பொசுங்கி எரிந்த நிலமும் விரைவிலேயே திரும்பிவிடும்.
பூக்கள் எல்லாம் எப்போதோ நடந்த நினைவுகளாக மட்டுமே இருக்கும்.
இந்த பாலைவனங்களை இப்படி கொடூரமாக மாற்றுவது
சூரியனின் பொசுக்கும் வெயிலின் வெப்பம் மட்டுமல்ல.
காற்றுக்கும் அதில் பங்குண்டு.
இங்கே, மத்திய ஆசியாவில், அவை நிலபரப்பு முழுவதும் வீசுகின்றன,
அதனால் அந்த நிலத்தில் உள்ள தாவரங்கள் அனைத்தையும் வேறோடு சாய்க்கிறது.
இது போன்ற கடுமையான சூழல்களிலிருந்து தப்பிக்க
பெரிய டைனோசர்கள் நகர்ந்து கொண்டே இருக்கின்றன.
இந்த டக்-பில்டு டைனோசர்களின் பெயர், பார்ஸ்போல்டியா.
அவை நெடு-தூரப் பயணம் செய்வதில் வல்லுனர்கள்
அது மட்டுமில்லாமல் அவற்றால் ஆச்சரியமூட்டும் அளவு, அதிக காலத்திற்கு நீரின்றி வாழமுடியும்.
ஆனால், சில அரிய சந்தர்ப்பங்களில் அவை தாராளமாக கிடைக்கின்றன.
மழை வரும் போது,
அது நிலத்தின் மீது பொழிந்து, நெடும் ஆழத்திற்கு நிலத்தடியில் போக முடியும்.
அதாவது, சில விசேஷமான இடங்களில், அந்த நிலத்தடி நீர், மேல் வரைக்கும் வந்து
பாலைவனச்சோலைகளை உருவாகின்றன.
பல மையில்களுக்கு அப்பால் உள்ள விலங்குகளும், பாலைவனத்தின் நீருக்கு ஈர்க்கப்படுகின்றன.
சில விலங்களுகள் மற்றவற்றைவிட பன் மடங்கு பெரிதாக உள்ளன.
தி மங்கோலியன் டைட்டன்.
அவை ராட்சஸ பெரிய உருவம் கொண்டவை.
70 டன்களுக்கும் மேலே எடை உள்ள இவை தான்
புமியில் வாழ்ந்த சில மிகப்பெரிய விலங்குகளில் ஒன்றாகும்.
சின்னஞ்சிறு விலங்கான மோனோநைக்கஸ் இங்கே வந்து தண்ணீர் பருக, இது மிக ஆப்பத்தான இடம்.
கூட்டம் இருக்கலாம்,
ஆனால், உலகிலேயே மிக நீண்ட கழுத்து இருந்தால், நாம் வரிசையில் காத்திருக்க வேண்டாமே.
இது போன்ற குழுமம், கவனத்தை கவர்கிறது.
ஒரு டார்போசார்.
ஆனால், மற்ற வேட்டை விலங்குகளைப் போல, இதுவும் தண்ணீர் பருக தான் இங்கு வந்துள்ளது.
தாகத்தைத் தணிக்க, இரவும் பகலுமாக, பல விலங்குகள் இங்கு தண்ணீர் குடிப்பதால்,
நீர் அதிக நாட்கள் இருப்பதில்லை.
விலங்குகள் பிரிந்து செல்கின்றன,
அதன் பின், மீண்டும், மிகக் கடுமையான நிலைகள் நிலவுகின்றன.
பல மில்லியன் ஆண்டுகளாக, நீர் சில பாலைவனங்களை கண்கவர் நிலப்பரப்புகளாக
உருவாக்கி வந்துள்ளது...
இதோ வட ஆப்பிரிக்காவில் உள்ளது போல.
இந்த கேன்யன் நிலங்கள் பாலைவன விலங்குகள் சிலவற்றுக்கு, விசேஷ வாய்ப்புகளை ஏற்படுத்துகின்றன.
இறக்கையை விரித்திருக்கும் போது 17-அடி அகலம் உள்ள இந்த பார்பாரிடாக்டிலஸ், ஒரு வகை டெரோசர்,
சிரமமே இல்லாமல் அந்த வெப்பநிலையை தனக்கு சாதகமாக அதனால் பயன்படுத்த முடியும்...
எனவே, சிலவற்றின் தலையில் மிகப்பெரிய கொம்பு இருந்த போதிலும்,
அவற்றால் அதிக தூரங்களை கடக்க முடிகின்றது.
ஒவ்வொரு வருடமும், இது போன்ற சில விசேஷ இடங்களில், வானத்தில், ஆண் மற்றும் பெண் விலங்குகள்
ஆயிரக்கணக்கில் குழுமுகின்றன.
நிலத்தில் வாழும் வேட்டை விலங்குகள் எதுவும் தனித்திருக்கும் இந்த மேட்டுநிலத்தில் இல்லை,
அதனால் அவை தரையிறங்க, இது மிகப் பாதுகாப்பான இடம் தான்.
பெரிய ஆண் விலங்குகள், தங்கள் பெருமையைக் காட்ட ஒரு இடத்தைத் தேர்ந்து எடுக்கின்றன...
...இளம் ஆண் விங்குகள் மேலே சுற்றி வருகின்றன.
வட்டார பாதுகாவலர்கள் எந்த சவாலையும் எதிர்கொள்கின்றன.
சில சமயங்களில் அந்த எச்சரிக்கை மிக வன்மையாக வலியுறுத்தப்பட வேண்டியுள்ளது.
வெற்றி கொள்வதற்கு பலசாலியாக இருக்க வேண்டும் என்ற அவசியமே இல்லை.
சில ஆண் விலங்கின் தலையில் பெரிய கொம்பு வளர்வதில்லை.
அந்த திருட்டுத்தனமான ஆண் விலங்குகள், பெண்களைப் போன்று காணப்படுகின்றன
எனவே, அவை யார் கண்ணுக்கும் படாமலே இருக்கலாம்.
அது ஒரு ஆபத்தான விளையாட்டு...
ஏனெனில் பெரிய ஆண் விலங்குகள் எப்போதும் ரோந்து சுற்றிய வண்ணம் இருக்கும்.
அப்போது அவை தங்கள் பெருமைகளை காட்டிக்கொள்கின்றன.
பெண்ணைப் போன்று உள்ள ஆணை, கண்டுபிடித்துவிட்டன.
ஆனால், உண்மையில்...
ஒரு பெரிய ஆண் விலங்கின் கண்ணில் அது பட்டுவிட்டது.
ஆனால் அந்து திருட்டு ஆண், விருப்பமில்லாத ஒரு பெண் விலங்கைப் போல நடிக்கிறது...
பின்னர் ஆணின் கவனிப்பை நிராகரிக்கிறது.
இப்போது, செய்ய வந்து வேலையை கவனிக்கணும்...
சரியான நேரத்தில் தன் வேலையை சாதிக்கணும்.
வெற்றி.
பெரிய ஆண்கள் இன்னும் வசீகரமாக காட்சியளிக்கின்றன,
ஆனால், பெண் விலங்குகள் தான், அழகாக அலங்கரித்த ஆண்களோ, இல்லை திருட்டுத்தனமான ஆண்களோ,
தங்களால் முடிந்தவரை பல ஆண்களுடன் உறவு கொண்டு...
மிக ஆரோக்கியமான குழந்தைகள் பெறுவதை உறுதி செய்கின்றன.
இந்த வரலாற்றிற்கு முந்தைய கிரகத்தில் பாலைவனத்தில் வாழும்
வசித்திரமான விலங்குகள் மட்டும் இல்லை.
இவ்வுலகைச் சேராத, வினோதமான நிலப்பரப்புகளும் இருந்தன.
இங்கு தென் அமெரிக்காவில் உள்ளது போல.
இது எதோ பனித்தூவலைப் போல காணப்படலாம்,
ஆனால் இந்த மலைக்குன்றுகளெல்லாம், மண் மலைகளால் உருவானவை அல்ல, ஜிப்சமினால் உருவானவை.
ஜிப்சம் என்பது தண்ணீரில் எளிதாகக் கலக்கக்கூடிய ஒரு வெள்ளை நிற தாதுப் பொருள்,
இது பூமியிலுள்ள மிக உலர்வான இடங்களில் மட்டுமே கெட்டி நிலையில் காணப்படும்.
இங்குள்ள மலைக்குன்றுகளின் உலர்வுத் தன்மை வாழ்வே சாத்தியமில்லை என்ற அளவிற்கு உள்ளது.
இருப்பினும் சில டைனோசர்களால் அதை சமாளிக்க முடிகிறது.
சிசேர்னோசாரஸ் என்பது ஒரு வகை சிறிய ஹட்ரோசோர்.
அவற்றால் மிக மோசமான உணவை உண்டும் கூட உயிர் வாழ முடியும், என்றாலும்,
ஒவ்வொரு தசாப்தங்களுக்கு ஒரு முறை, இந்த இடமே மிகவும் உலர்வாகி விடுகிறது
அதனால் கட்டத்தட்ட இங்குள்ள தாவரங்கள் யாவுமே சுருங்கி, இறந்து விடுகின்றன.
குட்டிகளை உடைய இந்த மந்தைக்கு, இதுவே கூட கடைசியாக அமையலாம்.
ஆனால், சில வயது முதிர்ந்து, அனுபவசாலிகளான விலங்குகளுக்கு
வேறு உணவு, மற்றும் நீரின் ஆதாரங்கள் நினைவில் இருக்கலாம்.
பாலைவனத்தை விட்டு வெளியேற முயற்சிப்பதை விட, சுட்டெரிக்கும் வெயிலில்
தொடர்ந்து பயணிப்பது தான் உயிர்பிழைக்க சிறந்த வழி என அவற்றிற்குத் தெரியும்.
அதிவேக காற்றும், எப்போதும் இடம் மாறும் மணற்குன்றுகளும், பாலைவனத்தை மாற்றி விடுகிறது.
அதனால் அந்த வழியே பயணிக்க பல யுக்திகளை கையாள வேண்டும்.
இந்த மந்தை இரவில் பயணிப்பதையே விரும்புகின்றன.
ஒரு வகையில் இது நல்லது மட்டும் இல்லை
மாறிவரும் பாலைவனத்தில், தங்கள் வழியைக் கண்டுபிடித்துச் செல்ல
ஒரு விலங்கிற்கு தேவையான வரைபடத்தை உருவாக்கவும் அது உதவுகிறது.
வானத்தில் ஒரு வரைபடம்.
இடம் மாறும் பல விலங்குகலைப் போல,
ஹட்ரோசோர்களால் வான்வெளியில் உள்ள அறிகுறிகளை கண்டறிய முடியும்.
பகலில், அவற்றை, கொடூரமான வெயில் இன்னும் உச்சியிலிருந்து பிளக்கின்றது.
அவற்றால் நிழலை கண்டுபிடிக்க முடிந்தாலும், சில விலங்குகளுக்கு இதுவே கடைசி பயணமாக இருக்கும்.
ஆனால் அவற்றிற்கு உதவ, இன்னொன்று உள்ளது.
தூரத்து கரையில் வந்து மோதும், கடல் அலைகளின் அந்த ஆழமான, உறுட்டும் ஒலி
அந்த மணற்குன்றுகளின் வழியே பல மையில்கள் பயணிக்கின்றன.
அது மிகக் குறைந்த சத்தம் என்பதால், பல விலங்குகளால் அதைக் கேட்க முடிவதில்லை.
ஆனால், ஹட்ரோசோர்களால் அது முடியும், அதனால் அவை கடற்கரையை நோக்கி நகர முடியும்.
ஆனால் இந்த பாலைவனத்தில், இன்னுமொரு இடரையும் சமாளிக்க வேண்டியுள்ளது.
ராட்சஸ கடைற்கரை மலைக்குன்றுகள் அவற்றின் வழியை மறைக்கின்றன.
செங்குத்து பாதையும், திடமில்லாத மணலும், எடுக்கும் ஒவ்வொரு அடியிலும் சக்தியை குறைக்கிறது.
அவை வந்து சேர்ந்துவிட்டன.
மலைக்குன்றுகளும் ஆழ்கடலும் சேர்ந்து வரும் போது உருவாகும் மூடுபனியிலிருந்து,
தங்கள் சருமத்தின் மீது சேரும் நீர்துளிகளை நக்குவதே அவற்றிற்கு கிடைக்கும் முதல் பரிசாகும்.
இன்னொரு செழுமையான கடலோர சொர்கத்தையும் அதே மூடுபனி உருவாக்குகிறது.
இந்த மந்தைக்கு உணவளிக்க, இப்போதைக்கு இது போதுமானது,
ஆனால், அது தீர்ந்துபோகும் போது, அவை மீண்டும் வேறு இடங்களுக்கு தள்ளரப்படுகின்றன...
அதோடு மீண்டும் வாழ்க்கையின் சோதனைகளை தாங்க வேண்டி வருகிறது
இந்த வரலாற்றிற்கு முந்தைய கிரகத்தின் பாலைவனத்தில்.
Prehistoric Planetல் அடுத்து வருவது,
உலகிலேயே இதுவரை வாழ்ந்த மிக விசித்திரமான டைனோசர்களைப் பற்றியது.
மிக வினோதமான, டக்-பில்டு இராட்சஸன், உள்ளூர் குளக்குட்டைகளில் உள்ளவற்றை உண்கிறது.
உருவாகும் இடத்திலிருந்து கடலுக்குப் போகும் போது,
நன்னீர், அது தொடும் எல்லா உயிரினங்களின் வாழ்க்கையையும் வடிவமைக்கிறது.
இந்த கதைகளுக்குப் பின்னால் உள்ள விஞ்ஞானத்தை அறிய,
உடனே, Prehistoric Planet இணையதளத்தை அணுகவும்.
தமிழாக்கம் அகிலா குமார்